Main ContentPlaceholder

Kotimaa

Pommiuhkaus tyhjensi matkustajakoneen Helsinki-Vantaan lentokentällä

Ilta-Sanomien saamien tietojen mukaan Tukholmaan lähdössä ollut lento peruttiin ja tyhjennettiin matkustajista ja matkatavaroista tänään iltapäivällä. Poliisin mukaan koneesta ei löytynyt mitään pommiin viittaavaa.

Facebook Twitter Sähköposti Kopioi linkki Jaa Facebook Twitter Sähköposti Kopioi linkki Kommentoi

Nimetön pommiuhkaus johti poliisioperaatioon Helsinki-Vantaan lentoasemalla tänään lauantaina.­

Helsinki–Vantaalta Tukholmaan lähdössä ollut lento peruttiin lauantaina iltapäivällä. Ilta-Sanomiin yhteyttä ottaneen lukijan mukaan kaikki matkustajat ja matkatavarat vietiin ulos koneesta. Lisäksi paikalla oli silminnäkijän mukaan useita poliisiautoja. Finavian viestinnän mukaan Helsinki-Vantaan lentokentällä on ollut meneillään poliisivetoinen operaatio, johon liittyy lentoyhtiö SAS:n kone. – Nimetön pommiuhkaus tuli iltapäivällä. Kone on tarkastettu, eikä sieltä tehty mitään löydöksiä, kerrotaan Itä-Uudenmaan poliisilaitoksen tilannekeskuksesta IS:lle. Tilannekeskuksesta vahvistetaan myös, että kyseessä oli SAS:n kone ja että tarkastuksen yhteydessä kone on tyhjennetty matkustajista, henkilökunnasta ja matkatavaroista. Oletko paikalla? Ota yhteyttä joko sähköpostitse osoitteeseen uutiset@iltasanomat.fi tai puhelimitse numeroon 09 122 3420. Lähetä kuva tai video osoiteeseen kuvat@is.fi tai tekstiviestitse numeroon 13456.